
[bookmark: _Hlk193973190]SPORTO AIKŠTYNŲ GRANULIUOTOS GUMOS DANGOS REMONTO DARBŲ PIRKIMAS

Trakų rajono savivaldybės administracija, Vytauto g. 33, Trakai, Trakų. sav. (toliau – perkančioji organizacija) Centrinės viešųjų pirkimų informacinės sistemos (toliau – CVP IS) priemonėmis pirks sporto aikštynų granuliuotos gumos dangos remonto darbus skelbiamos apklausos būdu. 
Pirkimo objektas į dalis neskaidomas.
Pirkimas vykdomas vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu (toliau – Aprašas), kitais viešuosius pirkimus reglamentuojančiais teisės aktais bei šiais pirkimo dokumentais (toliau – pirkimo dokumentai).
Vartojamos pagrindinės sąvokos apibrėžtos VPĮ ir Apraše.
Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
Perkančioji organizacija nėra pridėtinės vertės mokesčio (toliau – PVM) mokėtoja. 
Pirkimas vykdomas CVP IS priemonėmis adresu: https://viesiejipirkimai.lt. Pirkime gali dalyvauti tik CVP IS registruoti tiekėjai. Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas vykdomas tik CVP IS priemonėmis.
	1. 1.Pirkimo objektas
	1.1. Pirkimo objektas – sporto aikštynų granuliuotos gumos dangos remonto darbai:
1.1.1. Krepšinio aikštelės dangos remontas, Birutės g. 44B, Trakai:
1) gumos granulių dangos nuvalymas – 465,0 m²;
2) purškiamos gumos granulių dangos įrengimas – 465,0 m²;
3) dangos dažymas ir ženklinimo atstatymas – 465,0 m²;
4) statybinių šiukšlių išvežimas ir utilizavimas – 8,4 t.

1.1.2. Sporto aikštelės dangos remontas, Vilniaus g. 2A, Paluknys:
1) gumos granulių dangos nuvalymas – 970,0 m²;
2) purškiamos gumos granulių dangos įrengimas – 970,0 m²;
3) dangos dažymas ir ženklinimo atstatymas – 970,0 m²;
4) statybinių šiukšlių išvežimas ir utilizavimas – 16,8 t.

1.1.3. Krepšinio aikštelės dangos remontas, Mokyklos g. 9, Onuškis:
1) gumos granulių dangos nuvalymas – 480,0 m²;
2) purškiamos gumos granulių dangos įrengimas – 480,0 m²;
3) dangos dažymas ir ženklinimo atstatymas – 480,0 m²;
4) statybinių šiukšlių išvežimas ir utilizavimas – 8,4 t.

1.1.4. Žaidimo aikštelės dangos remontas, Lauko g. 8A, Lentvaris:
1) gumos granulių dangos nuvalymas – 306,0 m²;
2) purškiamos gumos granulių dangos įrengimas – 306,0 m²;
3) dangos dažymas ir ženklinimo atstatymas – 306,0 m²;
4) statybinių šiukšlių išvežimas ir utilizavimas – 1,2 t.
5) plotų išlyginimas rankiniu būdu – 102,0 m²;
6) dangos pasluoksnio įrengimas (akmenų atsijos) – 102,0 m².

1.1.5. Sporto aikštelės dangos remontas, Trakų g. 39, Senieji Trakai:
1) gumos granulių dangos nuvalymas – 1020,0 m²;
2) purškiamos gumos granulių dangos įrengimas – 1020,0 m²;
3) dangos dažymas ir ženklinimo atstatymas – 1020,0 m²;
4) statybinių šiukšlių išvežimas ir utilizavimas – 16,8 t.

1.1.6. Dangos remontas, Klevų al. 26B, Lentvaris:
1) gumos granulių dangos nuvalymas – 40,0 m²;
2) purškiamos gumos granulių dangos įrengimas – 40,0 m²;
3) dangos dažymas ir ženklinimo atstatymas – 40,0 m²;
4) statybinių šiukšlių išvežimas ir utilizavimas – 0,32 t.

1.1.7. Krepšinio aikštelės dangos remontas, Birutės g. 44B, Trakai:
1) purškiamos gumos granulių dangos įrengimas – 140,0 m²;
2) mechanizuotas ir rankinis grunto kasimas – 50,0 m³;
3) pagrindų įrengimas – 140,0 m².

1.2. Šis pirkimas yra neskaidomas į dalis, todėl pasiūlymas turi būti pateiktas viso pirkimo objekto apimčiai.
1.3. Reikalavimai pirkimo objektui bei numatomi įsigyti kiekiai pateikiami darbų kiekių žiniaraštyje (pirkimo dokumentų 2 priedas) ir sutarties projekte (pirkimo dokumentų 6 priedas).
1.4. Jeigu apibūdinant pirkimo objektą pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
1.5. Jeigu apibūdinant pirkimo objektą pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“
1.6. Tiekėjo sutartinių įsipareigojimų įvykdymo terminai bei jų pratęsimo ir/ar sustabdymo galimybės (jei numatomos) nurodyti Sutarties projekte (pirkimo dokumentų 6 priedas).
1.7. Pirkimui skirta lėšų suma: 196 451,97 Eur su PVM.

	2. 2.Reikalavimai pasiūlymų rengimui ir pateikimui
	2.1. Tiekėjas, pateikdamas pasiūlymą, sutinka su šiuose pirkimo dokumentuose nustatytomis sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
2.2. Pasiūlymai turi būti teikiami tik elektroninėmis priemonėmis, naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://viesiejipirkimai.lt). Visi Pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinamos naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).
2.3. Tiekėjas turi užpildyti ir pateikti pasiūlymo formą, kuri pateikta pirkimo dokumentų 1 priede. 
2.4. Tiekėjo pasiūlymas, dokumentai bei kita susijusi informacija pateikiama lietuvių kalba. Jei atitinkami dokumentai yra išduoti kita kalba, kartu turi būti pateiktas ir šių dokumentų vertimas, patvirtintas tiekėjo ar jo įgalioto asmens parašu.
2.5. Perkančioji organizacija nereikalauja, kad pasiūlymas būtų pasirašytas elektroniniu parašu (tokios galimybės CVP IS nėra). Pasiūlymas turi būti pasirašytas tiekėjo vadovo ar jo įgalioto asmens fiziniu parašu (pateikiama pasiūlymo skenuota versija) arba elektroniniu parašu pasirašytas kiekvienas įkeltas dokumentas.
2.6. Pasiūlyme nurodytos kainos pateikiamos eurais. Kainos pateikiamos suapvalintos,  paliekant du skaitmenis po kablelio. Į kainą turi būti įskaityti visi mokesčiai ir visos tiekėjo išlaidos (įskaitant ir išlaidas už sąskaitų pateikimą), apimančios viską, ko reikia visiškam ir tinkamam pirkimo sutarties įvykdymui (pristatymas, pastatymas, sumontavimas ir paruošimas eksploatavimui).
2.7. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. 
2.8. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
2.9. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.
2.10. Tiekėjas, ketinantis sutarties vykdymui pasitelkti subtiekėją, pridedamoje pasiūlymo formoje (pirkimo dokumentų 1 priedas) nurodo jį ir pirkimo dalį, kuriai ketinama jį pasitelkti (jeigu žinoma).
2.11. Tiekėjai pasiūlyme turi nurodyti, kuri informacija, vadovaujantis VPĮ 20 straipsniu, yra konfidenciali. Visas tiekėjo pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialius dokumentus ar jų dalis tiekėjas nurodo pasiūlymo formoje (pirkimo dokumentų 1 priedas).
2.12. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

	3. 3.Reikalavimai tiekėjams
	3.1. Tiekėjams nustatomi kvalifikacijos reikalavimai, ir reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti pirkimo dokumentų 5 priede. 
3.2. Tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.3. Tiekėjų pašalinimo pagrindai nebus tikrinami, tačiau perkančioji organizacija pašalins tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 str. 21)- tiekėjas su pasiūlymu turi pateikti laisvos formos deklaraciją, patvirtinančią, kad neturi šio pašalinimo pagrindo.
3.4. Reikalavimai dėl Tiekėjo pasiūlymo atitikties Viešųjų pirkimų įstatymo 45 straipsnio 21 dalies 1, 2 punktų nurodyti pirkimo dokumentų 3 priede.

	4. 4.Pasiūlymą sudarantys dokumentai
	4.1. Pasiūlymą sudaro tiekėjo CVP IS priemonėmis pateiktų dokumentų visuma:
4.2. 
4.3. 1) užpildytas pasiūlymas, parengtas pagal pirkimo dokumentų 1 priedą;
4.4. 2) užpildytas darbų kiekių žiniaraštis pagal pirkimo dokumentų 2 priedą;
4.4.1. 3) įgaliojimas (jei pasiūlymą pateikia ne įmonės (įstaigos) vadovas);
4.4.2. 4) jungtinės veiklos sutartis, jei pasiūlymą pateikia jungtinės veiklos sutarties pagrindu veikianti tiekėjų grupė (jei taikoma);
4.4.3. 5) galimybę pasinaudoti kitų ūkio subjektų pajėgumais patvirtinantys dokumentai;
;
7) Užpildyta ir pasirašyta tiekėjo deklaracija dėl atitikimo nacionalinio saugumo reikalavimams (pirkimo dokumentų 3 priedas);
4.4.4. 8) Laisvos formos deklaracija, patvirtinanti, kad tiekėjas neturi pašalinimo pagrindo, nurodyto VPĮ 46 str. 21

	5. 5.Pasiūlymų pateikimo terminas
	5.1. Pasiūlymas turi būti pateiktas iki skelbime apie pirkimą nurodyto laiko ir datos (Lietuvos Respublikos laiku) CVP IS priemonėmis. 
5.2. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai, todėl tiekėjas turi pats įvertinti galimus interneto ryšio ar kitus trikdžius. Pavėluotai gauti pasiūlymai nebus vertinami.

	6. 6.Pasiūlymo galiojimas
	6.1. Pasiūlymas turi galioti ne trumpiau kaip 60 dienų nuo pasiūlymų pateikimo termino. Jei galiojimo terminas nebus nurodytas, bus laikoma, kad pasiūlymas galioja tiek, kiek nurodyta šiuose pirkimo dokumentuose.
6.2. Pirkimo procedūros metu perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas su prašymu pratęsti pasiūlymo pateikimo terminą gali nesutikti.
6.3. Tiekėjas, kuris sutinka pratęsti savo pasiūlymo galiojimo terminą ir apie tai raštu praneša perkančiajai organizacijai. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia, laikoma, kad jis atsisakė pratęsti savo pasiūlymo galiojimo terminą.

	7. 7.Pirkimo dokumentų paaiškinimas
	7.1. Prašymai paaiškinti pirkimo dokumentus perkančiajai organizacijai turi būti pateikti CVP IS priemonėmis ne vėliau kaip likus 2 darbo dienoms iki Pirkimo dokumentų 5.1 punkte nurodyto pasiūlymų pateikimo termino. 
7.2. Vėliau gauti prašymai paaiškinti pirkimo dokumentus nebus nagrinėjami. 
7.3. Perkančioji organizacija į tiekėjų pateiktus klausimus atsako, taip pat paaiškina/patikslina pirkimo dokumentus (jeigu reikia) CVP IS priemonėmis ne vėliau kaip prieš 1 darbo dieną iki pasiūlymų pateikimo termino pabaigos.
7.4. Nesibaigus pirkimo pasiūlymų pateikimo terminui, perkančioji organizacija savo iniciatyva turi teisę CVP IS priemonėmis paaiškinti (patikslinti) pirkimo dokumentus. Tokie paaiškinimai (patikslinimai) visiems priėmusiems kvietimą dalyvauti pirkime tiekėjams CVP IS priemonėmis išsiunčiami ne vėliau kaip likus 1 (vienai) darbo dienai iki pasiūlymų pateikimo termino pabaigos. Pirkimo dokumentų paaiškinimai (patikslinimai) taip pat skelbiami CVP IS priemonėmis.
7.5. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
7.6. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, tiekėjams keliamus reikalavimus (jei taikomi) ar pasiūlymų rengimo reikalavimus, perkančioji organizacija nustato, kad pasiūlymų pateikimo terminas būtų skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama CVP IS prie pirkimo dokumentų.

	8. Susitikimai su tiekėjais
	8.1. Perkančioji organizacija nerengs susitikimo su tiekėjais.


	9. Pasiūlymo šifravimas
	9.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
9.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje;
9.1.2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį,  su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
9.2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

	10. Susipažinimo su gautais pasiūlymais procedūra
	10.1. Susipažinimas su CVP IS priemonėmis pateiktais tiekėjų pasiūlymais vyks elektroniniu būdu skelbime apie pirkimą nurodytu laiku ir data (Lietuvos Respublikos laiku).
10.2. Susipažinimo su pasiūlymais procedūroje tiekėjai ar jų įgalioti atstovai nedalyvauja. 

	11. Pasiūlymų vertinimas ir nagrinėjimas
	11.1. Pateiktus pasiūlymus nagrinėja ir vertina viešųjų pirkimų komisija šia tvarka:
11.1.1. vertina, ar pasiūlymas atitinka Pirkimo dokumentuose nustatytus reikalavimus (t. y .ar pasiūlymas atitinka jam keliamus reikalavimus, ar pateiktas tiekėjo įgaliojimas,  jungtinės veiklos sutartis ar kiti pirkimo dokumentuose reikalaujami dokumentai ar duomenys, ar pateiktos deklaracijos ir kt.).
11.1.2. įvertina kiekvieno tiekėjo atitiktį pirkimo dokumentuose nustatytiems reikalavimams, jei pirkimo dokumentuose nebuvo prašoma pateikti EBVPD arba tiekėjo atitikties deklaracijos;
11.1.3. nustato, ar tiekėjo siūlomas pirkimo objektas atitinka pirkimo dokumentuose nustatytus reikalavimus;
11.1.4. patikrina, ar tiekėjo pasiūlyme nėra nurodytos kainos apskaičiavimo klaidų;
11.1.5. patikrina, ar tiekėjo pasiūlyme nurodyta kaina nėra per didelė ir perkančiajai organizacijai nepriimtina (jei buvo vykdytos derybos, vertinamos derybų metu tiekėjų pateiktuose pasiūlymuose ar galutiniame pasiūlyme nurodytos kainos);
11.1.6. patikrina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža (jei buvo vykdytos derybos, vertinamos derybų metu tiekėjų pateiktuose pasiūlymuose ar galutiniame pasiūlyme nurodytos kainos). Jei tiekėjo pasiūlyme nurodoma prekių, paslaugų ar darbų, ar jų sudedamųjų dalių kaina ar sąnaudos atrodo neįprastai mažos, prašoma pagrįsti neįprastai mažą kainą ar sąnaudas VPĮ 57 straipsnio 2 – 3 dalyse nustatyta tvarka;
11.1.7. pagal šiuose pirkimo dokumentuose nustatytą pasiūlymų vertinimo tvarką įvertina pasiūlymus;
11.1.8. galimo laimėtojo prašo pateikti atitikimą pirkimo dokumentuose nustatytiems tiekėjui keliamiems reikalavimams pagrindžiančius dokumentus; šiuos dokumentus įvertina ir priima sprendimą dėl tiekėjo atitikimo nustatytiems reikalavimams (jei reikalaujama) nustato pasiūlymų eilę bei konkurso laimėtoją.	
11.2. jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi VPĮ 45 straipsnio 3 dalies ir 55 straipsnio 9 dalies nuostatomis.
11.3. Perkančioji organizacija nevertina viso tiekėjo pasiūlymo, jeigu patikrinusi jo dalį nustato, kad, vadovaujantis pirkimo dokumentų reikalavimais, pasiūlymas turi būti atmestas.  
11.4. Perkančioji organizacija ekonomiškai naudingiausią pasiūlymą išrenka pagal kainos vertinimo kriterijų.
11.5. Jeigu pasiūlyme kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

	12. Derybos
	12.1. Derybos pirkimo metu nebus vykdomos.

	13. Pasiūlymų atmetimas
	13.1. Perkančioji organizacija atmeta pasiūlymą, jeigu;
13.1.1. pasiūlymas neatitinka pirkimo dokumentuose nustatytų reikalavimų (pasiūlymas pateiktas ne perkančiosios organizacijos nurodytomis elektroninėmis priemonėmis ir pan., neatitinka pirkimo objektas iškeltų reikalavimų)
13.1.2. tiekėjas per perkančiosios organizacijos nustatytą protingą terminą nepatikslino pasiūlymo, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: EBVPD (jei taikoma), tiekėjo įgaliojimo asmeniui pasirašyti pasiūlymą, jungtinės veiklos sutarties, deklaracijų;
13.1.3. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo, nekeičiant jo esmės;
13.1.4. tiekėjo pasiūlyme nurodyta kaina yra per didelė ir perkančiajai organizacijai nepriimtina;
13.1.5. tiekėjas nepateikė pasiūlytos neįprastai mažos kainos pagrįstumo įrodymų arba pateikti įrodymai nepagrindžia neįprastai mažos kainos;
13.1.6. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;
13.1.7. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
13.1.8. tiekėjas turi pašalinimo pagrindų, kurių negalima ,,apsivalyti“.

	14. Pasiūlymų eilės sudarymas ir / ar laimėtojo nustatymas
	14.1. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
14.2. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir tiekėjo siūloma kaina nėra per didelė ir perkančiajai organizacijai nepriimtina.  
14.3. Perkančioji organizacija ne vėliau kaip per 5 darbo dienas nuo sprendimo priėmimo CVP IS priemonėmis informuoja tiekėjus apie procedūros rezultatus (apie sudarytą pasiūlymų eilę, laimėjusį pasiūlymą, sprendimą sudaryti pirkimo sutartį). Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo.

	15. Pirkimo sutarties sudarymas
	15.1. Su laimėjusiu tiekėju bus sudaroma rašytinė sutartis pagal Pirkimo dokumentų 6 priede pateiktą sutarties projektą.
15.2. Sudarant pirkimo sutartį joje negali būti keičiama laimėjusio tiekėjo pasiūlymo kaina, kiti pasiūlymo aspektai bei pirkimo dokumentuose nustatytos pirkimo sąlygos.
15.3. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, ar atsisako sudaryti pirkimo sutartį VPĮ ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu tenkinamos VPĮ 45 straipsnio 1 dalyje išdėstytos sąlygos.
15.4. Perkančioji organizacija bet kuriuo metu iki pirkimo sutarties sudarymo gali nuspręsti nutraukti pirkimo procedūrą, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
15.5. Sutarties pasirašymo atidėjimo terminas nenustatomas.

	16. Ginčų nagrinėjimo tvarka
	16.1. Ginčai nagrinėjami Įstatymo VII skyriuje nustatyta tvarka.

	17. Kontaktinis (-iai) asmuo (-enys)
	17.1. Kontaktiniai duomenys:
17.1.1. Dėl pirkimo procedūrų tiesioginį ryšį su tiekėjais įgaliota palaikyti: Trakų rajono savivaldybės administracijos Teisės, personalo administravimo ir viešųjų pirkimų skyriaus vyr. specialistė Edita Dagienė, tel. +370 528 58 320, el. paštas: edita.dagiene@trakai.lt;     
17.1.2. Dėl pirkimo objekto tiesioginį ryšį su tiekėjais įgaliotas palaikyti Statybos, ūkio plėtros ir turto valdymo skyriaus vyriausiasis specialistas Aidas Rakauskas, tel. +370 528 58 307, el. paštas: aidas.rakauskas@trakai.lt.



PRIEDAI:
1 priedas. Pasiūlymo forma;
2 priedas. Darbų kiekių žiniaraštis;
3 priedas Tiekėjo deklaracija dėl atitikimo nacionalinio saugumo reikalavimams;
4 priedas. Viešųjų pirkimų įstatymo 45 str. 21 d. taikymo nuostatos;
5 priedas. Tiekėjų kvalifikacijos reikalavimai ir aplinkos apsaugos vadybos sistemos standartai;
6 priedas – Sutarties projektas.




       ---------------------------------



Pirkimo dokumentų 1 priedas


Herbas arba prekių ženklas
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)


Trakų rajono savivaldybės administracijai

PASIŪLYMAS
DĖL SPORTO AIKŠTYNŲ GRANULIUOTOS GUMOS DANGOS REMONTO DARBŲ PIRKIMO

Pildydamas šią formą, tiekėjas turi pateikti visą žemiau prašomą informaciją. Tiekėjui išbraukus formoje esančias nuostatas, jo pasiūlymas bus atmestas, išskyrus 2 punktą, kurio tiekėjas gali nepildyti arba jį išbraukti 

nurodyti datą Nr. ____
nurodyti sudarymo vietą

	Tiekėjo pavadinimas (Jeigu dalyvauja tiekėjų grupė, surašomi visi grupės narių pavadinimai: 
Atsakingasis partneris: 
Partneris Nr. 1:
Partneris Nr. 2 ir t.t.:)
	


Pastaba. Pildoma, jei tiekėjas ketina pasitelkti subtiekėją (-ų)
	Subtiekėjo (-ų) pavadinimas (-ai) 
	

	Subtiekėjo (-ų) adresas (-ai)
	

	Kuriai sutarties daliai (kokioms paslaugoms ar pan.) ketinama pasitelkti subtiekėją
	


1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
1) skelbime apie pirkimą, paskelbtame Lietuvos Respublikos viešųjų pirkimų įstatymo nustatyta tvarka;
2) šiuose pirkimo dokumentuose;
3) kituose pirkimo dokumentuose (jų paaiškinimuose, papildymuose).
2. Šiame pasiūlyme yra pateikta ir ši konfidenciali informacija (pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra pasiūlymo įkainis (kaina) arba, kad visas pasiūlymas yra konfidencialus):

	Eil. Nr. 
	Pateikto dokumento pavadinimas
	Dokumento puslapių skaičius

	
	
	

	
	
	







3. Mes siūlome šiuos Darbus ir patvirtiname, kad mūsų siūlomi Darbai atitinka visus šiuose pirkimo dokumentuose nurodytus keliamus reikalavimus:
	Pasiūlymo valiuta:
	(Eur)

	Eil. Nr.
	Pavadinimas

	Bendra pasiūlymo kaina (be PVM)
	PVM (tarifas) suma:
	Bendra pasiūlymo kaina (su PVM)

	1
	2
	3
	4
	5

	Sporto aikštynų granuliuotos gumos dangos remonto darbai:

	1.1.
	Krepšinio aikštelės dangos remontas, Birutės g. 44B, Trakai
	
	
	

	1.2.
	Sporto aikštelės dangos remontas, Vilniaus g. 2A, Paluknys
	
	
	

	1.3
	Krepšinio aikštelės dangos remontas, Mokyklos g. 9, Onuškis
	
	
	

	1.4
	Žaidimo aikštelės dangos remontas, Lauko g. 8A, Lentvaris
	
	
	

	1.5
	Sporto aikštelės dangos remontas, Trakų g. 39, Senieji Trakai
	
	
	

	1.6
	Dangos remontas, Klevų al. 26B, Lentvaris
	
	
	

	1.7
	Krepšinio aikštelės dangos remontas, Birutės g. 44B, Trakai
	
	
	

	Iš viso:
	
	
	



	Bendra pasiūlymo kaina be PVM –
	Kaina žodžiais:                                                   

	Bendra pasiūlymo kaina su PVM –
	Kaina žodžiais:                                                   



	Darbų kaina perkeliama iš užpildyto darbų kiekių žiniaraščio (pirkimo dokumentų 2 priedas), pateikiamo kartu su pasiūlymu.

Į pasiūlymo kainą įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos.

Pastabos: 
1)* konkrečius kiekius nurodo perkančioji organizacija pagal pirkimo dokumentuose numatytą poreikį;
2) ** kainos pasiūlyme nurodomos suapvalintos, paliekant du skaitmenis po kablelio;
3) *** tais atvejais, kai pagal galiojančius teisės aktus Tiekėjui nereikia mokėti  PVM,  Tiekėjas atitinkamų skilčių nepildo  ir nurodo priežastis, dėl kurių PVM nemoka.

4. Kartu su pasiūlymu pateikiami šie dokumentai:
	Eil. Nr.
	Pateikto dokumento pavadinimas
	Dokumento puslapių skaičius

	
	
	

	
	
	



5. Informacija apie kiekvieno tiekėjų grupės partnerio savo jėgomis numatomų atlikti darbų dalies vertę (pildoma, kai pasiūlymą pateikia tiekėjų grupė):
	Eil. Nr.
	Partnerio pavadinimas
	Numatomos atlikti paslaugos 
	Partnerio paslaugų dalies vertė pasiūlymo kainoje

	
	
	
	Eur su PVM
	Proc.

	
	
	
	
	

	
	
	
	
	

	Viso:
	
	



Informacija apie visus tiekėjo pirkimo sutarties vykdymui pasitelkiamus trečiuosius asmenis (subtiekėjus ir/ar ūkio subjektus): 
	Eil. Nr.
	Trečiojo asmens (subtiekėjo ar ūkio subjekto) pavadinimas, kodas ir adresas
	Subtiekėjas* (pažymėti X, jei taikoma)
	Ūkio subjektas**
(pažymėti X,  jei taikoma)
	Numatomi atlikti darbai 
	Pirkimo sutarties dalis (procentais) pasiūlymo kainoje, kuriai ketinama pasitelkti trečiuosius asmenis

	
	
	
	
	
	

	
	
	
	
	
	

	
	Viso:
	


Pastabos:
* Subtiekėjas, kurio pajėgumais tiekėjas nesiremia – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
** Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus

Informacija apie specialistus (kvazisubtiekėjus)***:
	Eil. Nr.
	Vardas ir pavardė
	Specialisto dabartinė darbovietė

	
	
	

	
	
	


***Kvazisubtiekėjas – specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.

6. *Šiame pasiūlyme yra pateikta ir konfidenciali informacija:
	Eil.Nr.
	
	
Pateikto dokumento ,,Konfidencialu“ pavadinimas

	Argumentai, kodėl informacija laikytina konfidencialia

	
	
	
	

	
	
	
	


Pastabos:
1. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. 
2. Pasiūlymo dalis, kurios dalyvis nenurodė kaip konfidencialios, bus viešinama Viešųjų pirkimų tarnybos direktoriaus 2017 m. birželio 19 d. įsakyme Nr. 1S-91 nustatyta tvarka. 

7. Pasiūlymas galioja iki datos nurodytos pirkimo dokumentuose
	_________________
(Tiekėjo arba jo įgalioto asmens pareigų pavadinimas*)
	____________
(Parašas*)
	____________
(Vardas ir pavardė)



Pildant pasiūlymą, rekomenduojame vadovautis: 
Kaip sėkmingai dalyvauti viešuosiuose pirkimuose | Viešųjų pirkimų tarnyba (lrv.lt)

Pirkimo dokumentų 
2 priedas

DARBŲ KIEKIŲ ŽINIARAŠTIS
(pateikiamas atskiru failu)

TIEKĖJO DEKLARACIJA DĖL ATITIKIMO NACIONALINIO SAUGUMO REIKALAVIMAMS
(deklaraciją pildo kiekvienas tiekėjas ir (ar) kiekvienas jungtinės veiklos partneris)
[bookmark: _Hlk103175526]
Aš (Tiekėjo pavadinimas) deklaruoju ir patvirtinu, kad nei pasiūlymo pateikimo metu, nei pirkimo sutarties vykdymo metu, aš, mano pasitelkti asmenys (ūkio subjektai, kurių pajėgumais remiuosi, subtiekėjai), paslaugos ir jas teikiantys subjektai, tai pat mano ir visų nurodytų subjektų kontroliuojantys asmenys[footnoteRef:1] nekelia ir nekels grėsmės nacionaliniam saugumui, kaip tai apibrėžta Viešųjų pirkimų įstatyme, Lietuvos Respublikos  nacionaliniam saugumui užtikrinti svarbių objektų apsaugos įstatyme, Lietuvos Respublikos tarptautinių sankcijų įstatyme ir kituose Europos Sąjungos, Lietuvos Respublikos ir tarptautiniuose teisės aktuose. [1: Kontroliuojantis asmuo suprantamas taip, kaip tai apibrėžta LR konkurencijos įstatyme, Viešųjų pirkimų įstatymo 2 straipsnio 151 dalyje ir papildomai paaiškinta Viešųjų pirkimų tarnybos rekomendacijoje: https://vpt.lrv.lt/lt/naujienos/del-naujai-isigaliojusiu-viesuju-pirkimu-istatymo-nuostatu-praktinio-taikymo. ] 


Aš (Tiekėjo pavadinimas) deklaruoju ir patvirtinu, kad:

1)  Pirkimo vykdymo ir sutarties vykdymo metu, aš (Tiekėjo pavadinimas) ir visi mano ūkio subjektai, kurių pajėgumais remiuosi ar (ir) remsiuosi, šiuo metu ar ateityje pasitelkti subtiekėjai, bei kiekvieno iš jų, įskaitant mane, kontroliuojantys asmenys nėra registruoti nurodytoje šalyje ar teritorijoje:
1.	Rusijos Federacija.
2.	Baltarusijos Respublika.
3.	Rusijos Federacijos aneksuotas Krymas. 
4.	Moldovos Respublikos Vyriausybės nekontroliuojama Padniestrės teritorija.
5.	Sakartvelo Vyriausybės nekontroliuojamos Abchazijos ir Pietų Osetijos teritorijos.

2) siūlysiu ir sutarties vykdymo metu teiksiu paslaugas, kurių teikimo vieta nėra nurodyta šioje šalyje ar teritorijoje:
1.	Rusijos Federacija.
2.	Baltarusijos Respublika.
3.	Rusijos Federacijos aneksuotas Krymas. 
4.	Moldovos Respublikos Vyriausybės nekontroliuojama Padniestrės teritorija.
5.	Sakartvelo Vyriausybės nekontroliuojamos Abchazijos ir Pietų Osetijos teritorijos. 

3) Aš (Tiekėjo pavadinimas) deklaruoju ir patvirtinu, kad Rusija nedalyvauja mano atstovaujamos įmonės sutartyje, viršijant 2014 m. liepos 31 d. Tarybos reglamento (ES) Nr. 833/2014 5k straipsnyje nustatytas ribas su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 dėl ribojamųjų priemonių, susijusių su padėtį destabilizuojančiais Rusijos veiksmais Ukrainoje.

Aš (Tiekėjo pavadinimas) deklaruoju ir patvirtinu, kad: 
a) mano atstovaujama bendrovė (ir nė vienas iš mūsų konsorciumo narių) nėra Rusijos pilietis arba fizinis ar juridinis asmuo, subjektas ar įstaiga, įsteigta Rusijoje; 
b) mano atstovaujama bendrovė (ir nė viena iš įmonių, kurios yra mūsų konsorciumo narės), nėra juridinis asmuo, subjektas ar įstaiga, kuriuose daugiau kaip 50 % nuosavybės teisių tiesiogiai ar netiesiogiai priklauso a) punkte nurodytam subjektui. 
c) nei aš, nei bendrovė, kuriai atstovaujame (ir nė vienas iš mūsų konsorciumo narių), nesame fiziniu ar juridiniu asmeniu, subjektu ar organizacija, veikianti a) arba b) punkte nurodyto subjekto vardu arba jo nurodymu; 
d) mano atstovaujamos bendrovės subtiekėjai, tiekėjai arba ūkio subjektai, kurių pajėgumais remiamasi ir kuriems tenka daugiau kaip 10 % sutarties vertės nepriklauso nuo a–c punktuose išvardytų subjektų.

Taip pat aš (Tiekėjo pavadinimas) deklaruoju ir patvirtinu, kad man (Tiekėjo pavadinimas) ir mano siūlomam objektui netaikomos ir kitos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos ekonominių ir kitų tarptautinių sankcijų įgyvendinimo įstatyme ir kituose tarptautiniuose, Europos Sąjungos ir Lietuvos Respublikos teisės aktuose.

Tiekėjas, teikdamas Pasiūlymą ir šią deklaraciją, patvirtina, kad jis ir jo pasiūlymas, įskaitant pasitelktus asmenis, visiškai atitinka pirkimo metu keliamus reikalavimus ir šioje deklaracijoje nurodytus patvirtinimus. Tiekėjas įsipareigoja pirkimo ir sutarties vykdymo metu pagal perkančiosios organizacijos pareikalavimą pateikti visus atitiktį nurodytiems reikalavimams patvirtinančius dokumentus ir kitus reikalaujamus duomenis. 
__________________________________________________
(Tiekėjo arba jo įgalioto asmens pareigos, vardas, pavardė, parašas)

VIEŠŲJŲ PIRKIMŲ ĮSTATYMO 45 STR. 21 D. TAIKYMO NUOSTATOS

[bookmark: _Hlk170385570]1. Perkančioji organizacija, vadovaudamasi Viešųjų pirkimų įstatymo 45 straipsnio 21 dalimi, mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, tikrindama tiekėjo pasiūlymo atitiktį Viešųjų pirkimų įstatymo 45 straipsnio 21 dalies 1,2,3,6 punktų reikalavimams, iš ekonomiškai naudingiausią pasiūlymą pateikusio dalyvio[footnoteRef:2] reikalauja pateikti vieną ar kelis šiuos dokumentus[footnoteRef:3]: [2:  Perkančioji organizacija šių dokumentų gali paprašyti ir iš tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.]  [3:  Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. Tikrindama tiekėjo pasiūlymo atitiktį Viešųjų pirkimų įstatymo 45 straipsnio 21 dalies 1, 2, 3, 6 punktų reikalavimams, iš ekonomiškai naudingiausią pasiūlymą pateikusio dalyvio gali reikalauti pateikti ir kitus perkančiajai organizacijai priimtinus dokumentus ir (ar) paaiškinimus.] 

1.1. jeigu tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo[footnoteRef:4] yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas, Duomenų apie juridinio asmens naudos gavėjus išrašas arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai; [4:  Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje: 1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba 2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi: a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje 2013/34/ES nustatytus reikalavimus; b) fizinių asmenų atveju – sutuoktiniai, tėvai ir jų vaikai (įvaikiai).

] 

1.2. jeigu tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai ar kiti perkančiajai organizacijai priimtini dokumentai.
2. Perkančioji organizacija, vadovaudamasi Viešųjų pirkimų įstatymo 45 straipsnio 21 dalimi, atmeta tiekėjo pasiūlymą, esant bent vienai iš šių sąlygų:
2.1. tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose;
2.2. tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantys asmenys yra fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
2.3. paslaugos bus teikiamos iš Viešųjų pirkimų įstatymo 92 str. 15 dalyje numatytame sąraše nurodytų valstybinių ar teritorijų;
2.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad Viešųjų pirkimų įstatymo 45 straipsnio 21 dalies 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
2.5. Perkančioji organizacija turi kompetentingų institucijų informacijos, kad Viešųjų pirkimų įstatymo 45 straipsnio 21 dalies 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui.
2.6. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.
3. Perkančioji organizacija gali neprašyti šio priedo 1 punkte nurodytų dokumentų, jeigu iš kitų šaltinių gali nustatyti atitiktį keliamiems reikalavimams.
4. Perkančioji organizacija turi teisę pareikalauti, kad Tiekėjas pateiktų ir kitus dokumentus pagal Viešųjų pirkimų įstatymo 51 straipsnio 12 dalies reikalavimus.

TIEKĖJŲ KVALIFIKACIJOS REIKALAVIMAI IR REIKALAUJAMI APLINKOS APSAUGOS VADYBOS SISTEMOS STANDARTAI

Tiekėjas, dalyvaujantis pirkime, turi atitikti kvalifikacijos reikalavimus, nurodytus lentelėje. 

Perkančioji organizacija atitiktį kvalifikaciniams reikalavimams patvirtinančių dokumentų reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu. Jei laimėjęs tiekėjas ketina remtis kito (-ų) ūkio subjekto (-ų) pajėgumais, privalės pateikti ir šio (-ių) ūkio subjekto (-ų) atitiktį kvalifikaciniams reikalavimams patvirtinantį dokumentą.

	[bookmark: _Hlk96077892]Eil. Nr.
	Kvalifikacijos reikalavimai
	Patvirtinančių dokumentų sąrašas

	1.
	Tiekėjas, tiekėjų grupės partneriai kartu (kiekvienas partneris toje srityje, kurioje vykdys veiklą), subtiekėjai ar kiti ūkio subjektai, kurių pajėgumais remiasi tiekėjas (kiekvienas toje srityje, kurioje vykdys veiklą) turi teisę verstis ta veikla, kuri reikalinga pirkimo sutarčiai įvykdyti, t. y. turi teisę būti neypatingo statinio statybos rangovu. Statybos darbų sritys: bendrieji statybos darbai.
	Perkančioji organizacija naudodamasi VšĮ Statybos sektoriaus vystymo agentūros (http://www.ssva.lt) dokumentų registrais, patikrins atitiktį nustatytam reikalavimui.


	
	Tiekėjas per paskutinius 5 metus arba per laiką nuo tiekėjo įregistravimo dienos (jeigu tiekėjas veiklą vykdė mažiau nei 5 metus) turi būti įvykdęs ir/ar vykdo bent vieną granuliuotos gumos dangos įrengimo (remonto) darbų sutartį.


	Pateikiama:
1) Per paskutinius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) įvykdytų ir (ar) vykdomų sutarčių sąrašas, kuriame nurodomas sutarties pavadinimas, sutarties vykdymo pradžia ir pabaiga (jeigu sutartis baigta vykdyti) (pateikiama skaitmeninė dokumento kopija) 
2) Užsakovų atsiliepimai apie tai, kad darbai buvo atlikti tinkamai. 
Pateikiamos dokumentų skaitmeninės kopijos. 






REIKALAUJAMI APLINKOS APSAUGOS VADYBOS SISTEMOS STANDARTAI

	Eil. Nr.
	Reikalavimai
	Patvirtinančių dokumentų sąrašas

	1.
	Perkamų statybos darbų apimtyje tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.

· Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;
· Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti;
Subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti.
	Pateikiama:
LST EN ISO 14001 arba EMAS sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų.
Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus (tai gali būti tiekėjo taikomų aplinkos apsaugos vadybos priemonių aprašymas, atitinkantis visus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija),  10 punkte nustatytus reikalavimus arba tiekėjo informacija, kad aplinkos apsaugos vadybos sistema pas tiekėją jau yra įdiegta, atliktas auditas (kartu pateikiamas sertifikavimo įmonės patvirtinimas) ir šiuo metu tik laukiama, kol sertifikavimo įmonė išduos sertifikatą).
[bookmark: part_63118ffc1e2948c3a6c6bc653fafcb64]Pateikiami skenuoti dokumentai elektroninėje formoje.

Projektas 

SPORTO AIKŠTYNŲ GRANULIUOTOS GUMOS DANGOS REMONTO DARBŲ SUTARTIS NR. T1E -

2026 m.                                   d.
 Trakai

Trakų rajono savivaldybės administracija, juridinio asmens kodas 181626536, buveinės adresas Vytauto g. 33, Trakai, atstovaujama direktorės Dovilės Daudaitės, veikiančios pagal Trakų rajono savivaldybės administracijos nuostatus, patvirtintus Trakų rajono savivaldybės tarybos 2023 m. gegužės 4 d.  sprendimu Nr. S1E-6 (toliau  Užsakovas), ir
[bookmark: OLE_LINK1][bookmark: OLE_LINK2]Uždaroji akcinė bendrovė „..................................“, juridinio asmens kodas .........................., buveinės adresas ........................................................., atstovaujama direktoriaus ......................................, veikiančio pagal bendrovės įstatus (toliau  Rangovas),
toliau kartu vadinami „Šalimis“, o kiekviena atskirai – „Šalimi“, sudarė šią statybos rangos sutartį (toliau – Sutartis):
 I. SUTARTIES DALYKAS
[bookmark: _Ref246817829]1.1. Šioje Sutartyje nustatytomis sąlygomis Rangovas savo jėgomis, rizika, medžiagomis bei priemonėmis įsipareigoja atlikti šios Sutarties 1.2. punkte numatytus Darbus (toliau – Darbai) ir perduoti Darbų rezultatą Užsakovui, o Užsakovas įsipareigoja atsiskaityti už tinkamai atliktus Darbus šioje Sutartyje nustatytomis sąlygomis, terminais ir tvarka.
[bookmark: _Ref260811694]1.2. Sutarties objektas: Sporto aikštynų granuliuotos gumos dangos remonto darbai :
1.2.1. Krepšinio aikštelės dangos remontas, Birutės g. 44B, Trakai:
1) gumos granulių dangos nuvalymas – 465,0 m²;
2) purškiamos gumos granulių dangos įrengimas – 465,0 m²;
3) dangos dažymas ir ženklinimo atstatymas – 465,0 m²;
4) statybinių šiukšlių išvežimas ir utilizavimas – 8,4 t.
1.2.2. Sporto aikštelės dangos remontas, Vilniaus g. 2A, Paluknys:
1) gumos granulių dangos nuvalymas – 970,0 m²;
2) purškiamos gumos granulių dangos įrengimas – 970,0 m²;
3) dangos dažymas ir ženklinimo atstatymas – 970,0 m²;
4) statybinių šiukšlių išvežimas ir utilizavimas – 16,8 t.
1.2.3. Krepšinio aikštelės dangos remontas, Mokyklos g. 9, Onuškis:
1) gumos granulių dangos nuvalymas – 480,0 m²;
2) purškiamos gumos granulių dangos įrengimas – 480,0 m²;
3) dangos dažymas ir ženklinimo atstatymas – 480,0 m²;
4) statybinių šiukšlių išvežimas ir utilizavimas – 8,4 t.
1.2.4. Žaidimo aikštelės dangos remontas, Lauko g. 8A, Lentvaris:
1) gumos granulių dangos nuvalymas – 306,0 m²;
2) purškiamos gumos granulių dangos įrengimas – 306,0 m²;
3) dangos dažymas ir ženklinimo atstatymas – 306,0 m²;
4) statybinių šiukšlių išvežimas ir utilizavimas – 1,2 t.
5) plotų išlyginimas rankiniu būdu – 102,0 m²;
6) dangos pasluoksnio įrengimas (akmenų atsijos) – 102,0 m².
1.2.5. Sporto aikštelės dangos remontas, Trakų g. 39, Senieji Trakai:
1) gumos granulių dangos nuvalymas – 1020,0 m²;
2) purškiamos gumos granulių dangos įrengimas – 1020,0 m²;
3) dangos dažymas ir ženklinimo atstatymas – 1020,0 m²;
4) statybinių šiukšlių išvežimas ir utilizavimas – 16,8 t.
1.2.6. Dangos remontas, Klevų al. 26B, Lentvaris:
1) gumos granulių dangos nuvalymas – 40,0 m²;
2) purškiamos gumos granulių dangos įrengimas – 40,0 m²;
3) dangos dažymas ir ženklinimo atstatymas – 40,0 m²;
4) statybinių šiukšlių išvežimas ir utilizavimas – 0,32 t.
1.2.7. Krepšinio aikštelės dangos remontas, Birutės g. 44B, Trakai:
1) purškiamos gumos granulių dangos įrengimas – 140,0 m²;
2) mechanizuotas ir rankinis grunto kasimas – 50,0 m³;
3) pagrindų įrengimas – 140,0 m².
1.3. Darbų atlikimo vietos:
1.3.1. Krepšinio aikštelės dangos remontas – Birutės g. 44B, Trakų m.
1.3.2. Sporto aikštelės dangos remontas – Vilniaus g. 2A, Paluknys.
1.3.3. Krepšinio aikštelės dangos remontas – Mokyklos g. 9, Onuškis.
1.3.4. Žaidimo aikštelės dangos remontas – Lauko g. 8A, Lentvaris.
1.3.5. Sporto aikštelės dangos remontas – Trakų g. 39, Senieji Trakai.
1.3.6. Dangos remontas – Klevų al. 26B, Lentvaris.
1.3.7. Aikštelės dangos remontas – Birutės g. 44B, Trakų m.
Šalys susitaria, kad Rangovo pasiūlymas su darbų sąmatomis (Sutarties priedas Nr. 1) yra neatskiriama šios Sutarties dalys.
1.4. Darbai finansuojami Trakų rajono savivaldybės biudžeto lėšomis.
 
II. SUTARTIES KAINA
[bookmark: _Ref259171192]2.1. Sutarties kainos nustatymui taikomas fiksuoto kainos nustatymo būdas. Darbų įkainiai, nustatyti pagal skelbiamos apklausos, įvykusios 2026-xx-xx (protokolo Nr. V2-xx) rezultatus, nurodyti šios Sutarties 1 priede „Rangovo pasiūlymo forma su kaina“.
2.1.1. Į darbų įkainius įskaityti visi Rangovo mokėtini mokesčiai, visos tiesiogines ir netiesiogines išlaidos, susijusios su darbų  atlikimu.
2.1.2. Sutarties kaina (galutinė kaina), kurią Užsakovas turės sumokėti Rangovui, priklauso nuo vykdant Sutartį atliktų darbų apimties.
2.1.3. Pagal Sutartį planuojamų Darbų  kaina  ................. EUR (be PVM), .................. EUR (su PVM). Darbų įkainiai nurodomi Rangovo pasiūlyme su įkainiais, kuriais vadovaujantis bus atliekami pavedimai į Rangovo nurodytą sąskaitą už kokybiškai atliktus Darbus.  
2.2. Už Sutarties 2.1. punkte nurodytą kainą Rangovas įsipareigoja atlikti tik Darbus, numatytus Sutarties 1.2. punkte ir išsamiai detalizuotus Sutarties priede Nr. 1. Į Sutarties kainą įeina darbo jėgos, mechanizmų darbo ir medžiagų kaina, mokesčiai, draudimo, transportavimo ir visos kitos, tiesiogines ir netiesiogines išlaidos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.
2.2.1. Darbų kiekiai nurodyti Darbų kiekių žiniaraštyje.
2.3. Apmokėjimas už tinkamai atliktus Darbus atliekamas Užsakovui pasirašius Darbų perdavimo-priėmimo aktą, pagal Rangovo pateiktą PVM sąskaitą-faktūrą per 30 kalendorinių dienų. Vykdytojas finansinius dokumentus teikia Perkančiajai organizacijai savo sąskaita tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrąją informacinę sistema (toliau - SABIS).  
2.4. Sutarties įkainiai turi būti perskaičiuojami pasikeitus pridėtinės vertės mokesčiui (PVM). Perskaičiavimas vykdomas įsigaliojus Lietuvos Respublikos pridėtinės vertės mokesčio įstatymo pasikeitimui. Perskaičiavimo formulė: Sutarties įkainiams taikomas PVM mokesčio tarifas keičiamas (mažinamas ar didinamas) pagal Lietuvos Respublikos galiojančius teisės aktus. Įkainių pakeitimas įforminamas papildomu susitarimu. Pasikeitus kitiems mokesčiams, Sutarties įkainiai neperskaičiuojami.
2.4.1. Sutarties įkainiai turi būti perskaičiuojami (atitinkamai didinami arba mažinami), jei, vadovaujantis Valstybės duomenų agentūros skelbiamais duomenimis, statybos sąnaudų kainų pokytis (statinių pagal tipą klasifikatorius – „Keliai ir gatvės“), skelbiamas (http://www.stat.gov.lt), praėjus 12 mėn. nuo Sutarties pasirašymo mėnesio arba nuo įkainių perskaičiavimo pagal šią Sutartį mėnesio (jeigu buvo atliktas perskaičiavimas) bus didesnis kaip 5 proc. Suinteresuota šalis kitai šaliai turi pateikti šį pokytį patvirtinančius Valstybės duomenų agentūros skelbiamus duomenis. Perskaičiavimas atliekamas Sutarties įkainius dauginant iš perskaičiavimo koeficiento (A), gauto einamųjų metų mėnesio kainų indeksą (B) dalijant iš Sutarties pasirašymo metų ir mėnesio arba paskutinio įkainių perskaičiavimo metų ir mėnesio (jeigu buvo atliktas perskaičiavimas) kainų indekso (C): A= (B/C). Kainų pakeitimas įforminamas papildomu susitarimu (kuriame nurodomas įkainių pakeitimo pagrindas, indekso dydis ir darbų atlikimo įkainių pasikeitimo skaičiavimas) po Valstybės duomenų agentūros statybos sąnaudų kainų indekso oficialaus paskelbimo. Nauji įkainiai kiekvienu indeksavimo atveju taikomi po kainų po perskaičiavimo atliktiems darbams apmokėti.
2.4.2. Statybos sąnaudų elementų kainų indeksai skelbiami Valstybės duomenų agentūros interneto svetainėje, adresas – https://vda.lrv.lt.
2.5. Indeksuoti Darbų įkainiai įsigalioja nuo tos dienos, kai 2.4. punkte nurodytą aktą pasirašo abiejų šalių atstovai. Nauji įkainiai taikomi tik Užsakovo mokėjimams pagal Sutartį už atliekamus Darbus atliktus po įkainių pakeitimo akto įsigaliojimo.
2.6. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti anksčiau atsiradusiems įsiskolinimams pagal Sutartį, antra eile – delspinigiams apmokėti (jeigu jie buvo priskaičiuoti pagal Sutartį), trečia eile – palūkanoms apmokėti (jeigu jos buvo priskaičiuotos pagal Sutartį).
2.7. Jei Rangovas Darbus atlieka kaip ūkio subjektų grupė, apmokėjimas už atliktus Darbus bus vykdomas per jungtinės veiklos sutartyje nurodytą įgaliotą partnerį.
2.8. Rangovas negali perleisti tretiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
2.9. Šalys susitaria, kad Sutarties Darbų kaina ir (ar) atskirų statybos darbų kaina gali kisti dėl:
2.9.1. Užsakovo nurodymų, keičiančių projektinės dokumentacijos sprendimus ir techninių specifikacijų reikalavimus;
2.9.2. Užsakovo nurodymų atlikti papildomus nenumatytus statybos darbus:
2.9.2.1. paaiškėjus, kad dėl aplinkybių, kurių nebuvo galima numatyti, yra reikalingi nenumatyti papildomi darbai, neįrašyti į šią Sutartį ir dėl kurių negalima vykdyti darbų, sprendimą dėl šių darbų pirkimo, vykdymo bei jų apmokėjimo priima Užsakovas. Motyvuotą siūlymą dėl nenumatytų papildomų darbų būtinybės ir jį pagrindžiančius dokumentus Užsakovo atstovui (statinio statybos techniniam prižiūrėtojui) raštu pateikia Rangovo atstovas. Siūlymus dėl nenumatytų papildomų darbų gali teikti ir statinio projekto valdytojas, statinio statybos techninis prižiūrėtojas. Užsakovo atstovas prašo statinio projekto (dalies) rengėjo pateikti motyvuotą paaiškinimą dėl nenumatytų papildomų darbų pagrįstumo, ar nebuvo įmanoma numatyti tokių darbų būtinybės nurodant priežastis. Užsakovo atstovas, išnagrinėjęs pateiktus nenumatytų papildomų darbų būtinybę pagrindžiančius dokumentus, įformina nenumatytus papildomus darbus ir nurodo nenumatytų papildomų darbų pavadinimus, vienetus, kiekius, taip pat pateikia argumentus, pagrindžiančius nenumatytų papildomų darbų būtinybę, techninius sprendinius (pavyzdžiui, brėžinius ir kita) su statybos proceso dalyvių parašais, įkainių nustatymo pagrindimą ir skaičiavimą (vadovaujantis Viešojo pirkimo-pardavimo sutarčių kainos ir kainodaros taisyklių nustatymo metodikos 29 punkto nuostatomis), taip pat, jei vadovaujamasi vėliausios redakcijos Rekomendacijos dėl statinių statybos skaičiuojamųjų kainų nustatymo registruojamos Juridinių asmenų, fizinių asmenų ir mokslo įstaigų parengtų rekomendacijų dėl statinių statybos skaičiuojamųjų kainų nustatymo registre, kurį Lietuvos Respublikos aplinkos ministro 2006-10-26 įsakymu Nr. D1-492 administruoja VĮ Statybos produktų sertifikavimo centras (toliau – rekomendacijos), jų pavadinimą ir registravimo datą. Jei nenumatytų papildomų darbų kaina Rangovo grindžiama vidutine rinkos kaina, Užsakovo atstovas pateiktą nenumatytų papildomų darbų kainą palygina su vidutine rinkos kaina, kuri nustatoma pasirinktinai įvertinus ne mažiau kaip trijų kitų rinkoje esančių ūkio subjektų darbų kainas, išskyrus tuos atvejus, kai rinkoje nėra tiek ūkio subjektų. Jei įsigyjant darbus pagal projektą ir Užsakovo atstovui apskaičiavus darbų sąmatą su reikiamais papildomais darbais paaiškėja, kad sutarties kaina viršys statinio statybos  skaičiuojamą kainą, nustatytą vadovaujantis STR 1.05.06:2010 „Statinio projektavimas“ aktualia redakcija, papildomiems darbams įsigyti Užsakovas vykdo atskirą pirkimą;
2.9.2.2. nenumatyti papildomi darbai perkami derybų būdu. Užsakovas, papildomus darbus planuodamas įsigyti iš to paties Rangovo, vadovaujantis Lietuvos Respublikos viešųjų pirkimų įstatymo nuostatomis, juos įsigyja ne didesniais įkainiais nei buvo numatyti sutartyje su tuo Rangovu, išskyrus tuos atvejus, kai pasikeitė rinkos kainos. Susitarimas dėl nenumatytų papildomų darbų turi būti patvirtintas Užsakovo ir pasirašytas Rangovo. Rangovas gali pradėti vykdyti nenumatytus papildomus darbus tik tada, kai Užsakovas patvirtina susitarimą dėl nenumatytų papildomų darbų. Susitarimas dėl nenumatytų papildomų darbų laikomas sudėtine sutarties dalimi. Nenumatytų papildomų darbų apmokėjimui Rangovas atliktų darbų aktuose turi nurodyti atliktų papildomų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus nenumatytų papildomų darbų įsigijimą pagrindžiančius dokumentus.
2.9.3. pasikeitus Darbų apimčiai;
2.9.4. valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM, socialinio draudimo ir pan.), kurie turi tiesioginės įtakos Rangovo statybos darbų sąnaudų pasikeitimui, ir priimtų šios Sutarties galiojimo metu.

III. SUTARTIES DARBŲ ATLIKIMO TERMINAI
[bookmark: _Ref259181485]3.1. Darbai turi būti atlikti per 3 (tris) mėnesius. Ši Sutartis įsigalioja nuo pasirašymo dienos ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais. 
3.2. Pastebėtų darbų trūkumų ar defektų šalinimas neprailgina Sutarties 3.1 punkte nustatyto galutinio Darbų atlikimo termino, nebent Šalys susitaria kitaip.
3.3. Rangovui turi būti suteikiama teisė į darbų pabaigos termino pratęsimą, jeigu:
3.3.1. Užsakovas nevykdo ir (ar) netinkamai vykdo Sutartimi jam nustatytus įsipareigojimus ir todėl Rangovas negali atlikti darbų iš dalies arba pilnai;
3.3.2. Užsakovo nurodymu pasikeičia darbų apimtis;
3.3.3. Valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini Užsakovui ir (arba) Užsakovo samdomiems tretiesiems asmenims Rangovui trukdo laiku atlikti darbus.
3.4. Jeigu Rangovas mano, kad pagal kurią nors Sutarties nuostatą jam turi būti suteikta teisė gauti kokį nors darbų atlikimo terminų pratęsimą, tai Rangovas privalo pranešti Užsakovui, nurodydamas įvykį arba aplinkybes, dėl kurių kyla šis reikalavimas ir Rangovas įgyja teisę į darbų atlikimo terminų pratęsimą atitinkamai atidedant darbų užbaigimo datą. Šis kreipimasis Užsakovui turi būti pateiktas raštu ir negali būti pateiktas vėliau nei likus 15 darbo dienų iki sutarties galiojimo pabaigos. 

IV. ŠALIŲ TEISĖS IR PAREIGOS
4.1. Užsakovas turi teisę:
4.1.1. tikrinti atliekamų Darbų atlikimo eigą, kiekį ir kokybę;
[bookmark: _Ref29465403]4.1.2. reikalauti, kad Rangovas Darbus vykdytų pagal pateiktą užsakymą ir laikydamasis normatyvinių statybos dokumentų reikalavimų. Jeigu Rangovas nukrypsta nuo pateiktų darbų sąrašo, Šalių patvirtinto darbų vykdymo grafiko, nesilaiko normatyvinių statybos dokumentų reikalavimų ir/ar statybos darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti trūkumus ir nemokėti už netinkamai atliktą darbą arba pašalinti trūkumus trečiųjų asmenų pagalba Rangovo sąskaita;
4.1.3. teikti pasiūlymus Rangovui, dėl paslaugų ir medžiagų tiekimo subrangovų parinkimo, reikalauti juos įtraukti į konkursus ir dalyvauti Rangovui priimant sprendimą dėl jų parinkimo;
4.1.4. duoti nurodymus Rangovui ir reikalauti jų vykdymo, jei Darbų eigoje atsiliekama nuo detalaus Darbų vykdymo grafiko ar sistemingai pažeidžiami Sutartyje nurodyti kokybiniai reikalavimai;
4.1.5. Užsakovas turi ir kitas įstatymuose ir poįstatyminiuose teisės aktuose įtvirtintas teise.
4.2. Užsakovas įsipareigoja:
4.2.1. perduoti Rangovui statybvietę ir netrukdomai leisti ja naudotis per visą Sutarties galiojimo laikotarpį;
4.2.2. sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka;
4.2.3. per 3 (tris) dienas nuo Sutarties pasirašymo paskirti asmenis, kurie vykdys techninę Darbų priežiūrą, ir raštu pranešti Rangovui jų vardus, pavardes ir telefono numerius;
4.2.4. priimti iš Rangovo tinkamai atliktus Darbus;
4.2.5. Užsakovas turi ir kitas įstatymuose ir poįstatyminiuose teisės aktuose įtvirtintas pareigas.
4.3. Rangovas turi teisę:
4.3.1. naudotis Lietuvos Respublikos statybos įstatymo 15 straipsnyje ir kituose Lietuvos Respublikos teisės aktuose numatytomis rangovo teisėmis;
4.3.2. keisti Užsakovo patvirtintus sprendimus tik gavęs išankstinį raštišką Užsakovo sutikimą.
4.4. Rangovas įsipareigoja:
4.4.1. nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir (ar) per garantinį laikotarpį;
4.4.2. Darbus atlikti pagal statybos techninių reglamentų ir kitų teisės aktų, reglamentuojančių statybos veiklą (normų, taisyklių), reikalavimus;
4.4.3. savo kompetencijos ribose informuoti Užsakovą apie pastebėtas klaidas, netikslumus arba defektus Užsakovo pateiktoje projektinėje dokumentacijoje bei teikti siūlymus jiems išvengti;
4.4.4. Darbų vykdymui naudoti medžiagas, dirbinius, gaminius ir įrengimus, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius;
4.4.5. laiku ir tinkamai informuoti Užsakovą apie atliktų Darbų etapus bei apie atliktų Darbų priėmimo-perdavimo datą bei pateikti Užsakovui atliktų Darbų perdavimo-priėmimo aktus;
4.4.6. Užsakovui nurodžius, atlikti Darbų kokybės patikrinimus. Jei po to paaiškėja, kad Darbai neatitinka galiojančių statybos normų ir reikalavimų ir/arba projektinės dokumentacijos, už visas su tuo susijusias išlaidas (tarp jų ir išlaidas, susijusias su atitinkamų trūkumu šalinimu) apmoka Rangovas
4.4.7. įforminti ir perduoti Užsakovui normatyvinių statybos dokumentų nurodytą Darbų atlikimo dokumentaciją;
4.4.8. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų;
4.4.9. garantuoti saugų darbą, priešgaisrinę ir aplinkos apsaugą bei darbo higieną Darbų vykdymo teritorijoje, savo darbo zonoje, taip pat gretimos aplinkos apsaugą ir greta Darbų vykdymo teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų, o jų darbo laikas būtų reglamentuojamas darbo teisinius santykius reglamentuojančių teisės aktų nustatyta tvarka;
4.4.10. Užsakovui ar kompetentingoms valstybės valdžios institucijos nustačius, kad Rangovo darbuotojai, asmenys už kuriuos yra jis atsakingas (pvz. subrangovo darbuotojai) darbų atlikimo vietoje yra apsvaigę nuo alkoholio, narkotinių, toksinių ir (arba) psichotropinių medžiagų moka 150 EUR (vieno šimto penkiasdešimt eurų, 00 centų) baudą Užsakovui už kiekvieną apsvaigusį asmenį-darbuotoją, kuri yra atskaitoma iš daromų mokėjimų Rangovui
4.4.11. Darbus vykdyti taip, kad esami statiniai, atlikti darbai bei Darbų vykdymo teritorijoje esančios statybinės medžiagos, gaminiai, įranga bei kitas turtas, nepriklausomai nuo to, ar pastarieji priklauso Užsakovui ar kitam asmeniui, nebūtų be reikalo ar nederamai naudojami ir (ar) sugadinami;
4.4.12. pateikti visus reikiamus paaiškinimus, normatyviniuose dokumentuose nustatytą išpildomąją projektinę dokumentaciją, gaminių ir įrengimų techninius pasus, eksploatavimo instrukcijas ir kitus būtinus dokumentus;
4.4.13. savo Darbų atlikimui, esant reikalui, gauti leidimus arba sutikimus atlikti darbus apsauginėse zonose (elektros tinklų, ryšių linijų, magistralinių vamzdynų), gatvių važiuojamoje dalyje, eksploatuojamose kelių ruožuose, nutiestų požeminių komunikacijų vietose ir kt.;
4.4.14. išvežti savo statybines atliekas ir statybinį laužą savo sąskaita;
4.4.15. raštu informuoti Užsakovą apie objekte dirbančius subrangovus. Jų sąrašas turi sutapti su konkursinio pasiūlymo dokumentuose pateiktu sąrašu, jo nesant subranga negalima.
4.5.Sutarties įsipareigojimų vykdymui Subrangovai nepasitelkiami/pasitelkiami (nereikalingą išbraukti) šie Subrangovai:
	Eil. Nr.
	Subrangovo pavadinimas ir adresas
	Vertinė išraiška Eur
	Procentinė išraiška
	Darbų pavadinimas

	
	
	
	
	

	
	
	Iš viso: Eur
	Iš viso: %
	


4.6. Sutarties vykdymo metu Tiekėjas gali keisti Subrangovus arba pasitelkti naujus. Keičiami/pasitelkiami Subrangovai turės būti suderinti su Užsakovu, įforminant papildomą susitarimą dėl Subrangovų pakeitimo/pasitelkimo, pasirašomą abiejų pirkimo Sutarties šalių. Užsakovas turi teisę pareikalauti įrodyti keičiamų/pasitelkiamų Subrangovų kvalifikaciją, pateikiant atitinkamus dokumentus (pagal pirkimo dokumentuose nurodytus konkrečius reikalavimus Subrangovų kvalifikacijai) ir subrangovo pašalinimo pagrindų nebuvimą patvirtinančius dokumentus (kai tiekėjas remsis keičiamo/pasitelkiamo subrangovo pajėgumais).
4.7. Rangovas bus atsakingas už savo Subrangovų, jų atstovų ar darbuotojų veiksmus, įsipareigojimų nevykdymą ar aplaidumą taip, lyg šie veiksmai, nevykdymai ar aplaidumas būtų Rangovo, jo atstovų ar darbuotojų.
4.8.Užsakovui nustačius, kad koks nors Subrangovas nevykdo pareigų, numatytų sutartyse ar teisės aktuose, Užsakovas gali pareikalauti, kad Rangovas užtikrintų Subrangovo pakeitimą į kitą, kurio kvalifikacija ir patirtis tenkintų Užsakovą, arba kad Rangovas pats prisiimtų Darbų atlikimą.
4.9.Subrangovas negali pavesti trečiosioms šalims vykdyti tuos darbus, kuriuos Rangovas patiki Subrangovui.
4.10.Užsakovas kartu su Rangovu turi teisę sudaryti trišalius susitarimus dėl tiesioginio atsiskaitymo už šiai Sutarčiai įvykdyti atliktus darbus, suteiktas paslaugas ar įsigytas medžiagas / įrengimus, šiomis sąlygomis:
4.10.1. Trišaliais susitarimais nebus keičiamos jokios kitos esminės šios Sutarties sąlygos, t. y. nesikeis Sutarties objektas, Sutarties kaina, atsiskaitymo terminai, Sutartyje nustatyta sutartinių įsipareigojimų apimtis.
4.10.2. Rangovas, vadovaudamasis Sutarties nuostatomis, teikdamas apmokėjimo už atliktus Darbus dokumentus, kartu turi pateikti įrodymus apie konkretaus subrangovo atliktų Darbų apimtis (ar konkretaus paslaugų teikėjo suteiktas paslaugas, ar iš konkretaus tiekėjo įsigytas medžiagas / įrengimus), o Užsakovas, vadovaudamasis Sutarties nuostatomis, subrangovui (ar paslaugos teikėjui, ar medžiagų /įrengimų tiekėjui) tiesiogiai apmokės tik pagal Rangovo ir subrangovo (ar paslaugos teikėjo, ar medžiagų /įrengimų tiekėjo) pasirašytus atliktų Darbų (ar suteiktų paslaugų, ar įsigytų medžiagų/įrengimų) ir išlaidų apmokėjimo dokumentus.
4.11.Sutarties įsipareigojimų vykdymui pasitelkiami specialistai:
	Eil. Nr.
	Specialistas
(vardas, pavardė)
	Pareigos
	Kvalifikacijos atestatas

	
	
	
	


4.12. Rangovas turi teisę keisti nurodytus specialistus iš anksto raštu suderinęs su Užsakovu ir pateikęs kvalifikaciją patvirtinančius dokumentus.
4.13. Rangovas turi ir kitas įstatymuose ir poįstatyminiuose teisės aktuose įtvirtintas pareigas.

V. ŠALIŲ PATVIRTINIMAI
5.1. Šalys patvirtina, kad tiek jos, tiek jų paskirti Sutartį pasirašyti ir (ar) vykdyti atstovai turi teisę sudaryti šią Sutartį, taip pat vykdyti visus šioje Sutartyje numatytus įsipareigojimus. Šalys pareiškia ir patvirtina, kad jos yra gavusios visus būtinus leidimus, atestacijos pažymėjimus ar kitokius dokumentus, įgalinčius Šalis užsiimti šioje Sutartyje numatyta veikla, kuri įeina į Šalių sutartinius įsipareigojimus.
5.2. Šalys pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jų įsipareigojimų pagal šią Sutartį vykdymui.

VI. DARBŲ ATLIKIMAS IR PERDAVIMAS
6.1. Darbų užsakymo laikotarpiu Darbai bus perkami pagal Užsakovo poreikius. Minimalūs užsakomų Darbų kiekiai nenustatomi. Darbai turės būti atliekami pagal faktinį Užsakovo poreikį ir tik jo įgaliotiesiems atstovams šiuos Darbus užsakius raštu pagal Sutarties 2 priede pateiktą užsakymo formą.
6.2. Užsakyti Darbai Užsakovo pateiktame užsakyme nurodytoje vietoje turi būti atlikti ne ilgiau nei per 30 (trisdešimt) kalendorinių dienų nuo Užsakovo užsakymo Rangovui pateikimo dienos, užsakymo pateikimo dienos neskaičiuojant.
[bookmark: _Ref259181407]6.3. Rangovas privalo vykdyti Darbus Sutarties objekte, laikydamasis šios Sutarties, Lietuvos Respublikos įstatymų ir kitų norminių teisės aktų nuostatų. Darbai apima reikalingų leidimų ir licenzijų gavimą, reikalingos vykdomosios dokumentacijos įforminimą ir jos perdavimą Užsakovui, taip pat reikalingus matavimo darbus.
[bookmark: OLE_LINK5][bookmark: OLE_LINK6]6.4. Darbų priėmimas vykdomas Rangovui iki kiekvieno mėnesio 25 (dvidešimt penktos) dienos pateikiant Užsakovui Darbų priėmimo-perdavimo aktą (F- 2) ir pažymą apie atliktų Darbų vertę (F-3). Užsakovas per 5 (penkias) darbo dienas nuo jų gavimo iš Rangovo privalo patikrinti ir patvirtinti Darbų priėmimo-perdavimo aktus arba pateikti motyvuotą atsisakymą priimti atliktus Darbus. Užsakovui motyvuotai atsisakius priimti atliktus Darbus, Šalys surašo ir pasirašo abipusį defektinį aktą, išvardijant jame atliktų darbų trūkumus (defektus), jų pašalinimo tvarką ir terminus. Užsakovui per aukščiau nurodytą terminą nepatvirtinus Darbų priėmimo-perdavimo akto ir nepateikus motyvuoto atsisakymo priimti atliktus Darbus, yra laikoma, kad Rangovas tinkamai atliko Darbus, o Užsakovas juos priėmė.
6.5. Dėl esminių trūkumų Darbų priėmimas gali būti atidėtas iki tol, kol Rangovas neatlygintinai juos pašalins per Šalių suderintą terminą.

VII. NENUGALIMA JĖGA
7.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos ( force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
7.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos ( force majeure) aplinkybėms taisyklėse“ ( 1996 m. liepos 15 d.  Lietuvos  Respublikos  Vyriausybės  nutarimas Nr. 840 „Dėl Atleidimo nuo atsakomybės esant nenugalimos jėgos ( force majeure) aplinkybėms taisyklių patvirtinimo“).
7.3. Jei kuri nors sutarties Šalis mano, kad atsirado nenugalimos jėgos ( force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 ( tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos ( force majeure) aplinkybės netrukdo, vykdyti.
7.4. Rangovas patvirtina, kad jis nežino apie nenugalimos jėgos aplinkybes ( force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
7.5. Jeigu Sutarties šalis, kurią paveikė nenugalimos jėgos aplinkybės ( force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių ( force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes ( force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
7.6.  Jei nenugalimos jėgos ( force majeure) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 ( trisdešimt) kalendorinių dienų laikotarpiui nenugalimos jėgos ( force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
Nenumatyti papildomi darbai perkami derybų būdu. Užsakovas, papildomus darbus planuodamas įsigyti iš to paties Rangovo, vadovaujantis Lietuvos Respublikos viešųjų pirkimų įstatymo nuostatomis, juos įsigyja ne didesniais įkainiais nei buvo numatyti sutartyje su tuo Rangovu, išskyrus tuos atvejus, kai pasikeitė rinkos kainos. Susitarimas dėl nenumatytų papildomų darbų turi būti patvirtintas Užsakovo ir pasirašytas Rangovo. Rangovas gali pradėti vykdyti nenumatytus papildomus darbus tik tada, kai Užsakovas patvirtina susitarimą dėl nenumatytų papildomų darbų. Susitarimas dėl nenumatytų papildomų darbų laikomas sudėtine sutarties dalimi. Nenumatytų papildomų darbų apmokėjimui Rangovas atliktų darbų aktuose turi nurodyti atliktų papildomų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus nenumatytų papildomų darbų įsigijimą pagrindžiančius dokumentus.

VIII. DARBŲ KOKYBĖ
8.1. Rangovas, prieš paslėpdamas ar uždengdamas kurias nors konstrukcijas ar statybos darbus, privalo mažiausiai prieš 3 darbo dienas apie tai informuoti Statinio statybos techninės priežiūros vadovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai raštu nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą darbą atidengti patikrinimui ir nepriklausomai nuo patikrinimo rezultato vėliau uždengti.
8.2. Rangovas privalo pranešti Statinio statybos  techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.
8.3. Jeigu atlikus patikrinimą, matavimą ar bandymus nustatoma, kad kokia nors įranga, medžiagos arba darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą įrangą, medžiagas arba darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus, neatitikimus ar pakeisti medžiagas ar įrangą, kad šie atitiktų Sutartį.
8.4. Kiekviena iš Sutarties Šalių turi teisę pasitelkti nepriklausomus ekspertus tuo atveju, jei tarp Sutarties Šalių kyla ginčas dėl atliktų Darbų kokybės. Ekspertizės atlikimo išlaidas apmoka ekspertizę užsakiusi Šalis. Jei ekspertizės metu neišaiškinamos kitos Šalies klaidos, ekspertizės atlikimo išlaidas apmoka Šalis, padariusi klaidą (-as).
8.5. Rangovas, Sutarties vykdymo metu pastebėjęs klaidų ar netikslumų techninėje specifikacijoje ar kitoje Darbų techninėje dokumentacijoje, privalo apie tai nedelsdamas informuoti Užsakovą. Užsakovas privalo stabdyti Darbus ar dalį Darbų tuo atveju, jei Rangovo informacija yra pagrįsta, arba pagrįstumui nustatyti reikia papildomai laiko (tyrimams atlikti ir pan.). Darbus rangovas gali pratęsti tik po Užsakovo nurodymo.
8.6. Sutarties vykdymo metu, iki Rangovo atliktų Darbų perdavimo Užsakovui akto, atliktų darbų ir išlaidų apmokėjimo pažymos pasirašymo, Rangovas įsipareigoja savo sąskaita ištaisyti bet kokius Darbų trūkumus, defektus ir (ar) netikslumus. Rangovo pareiga savo sąskaita ištaisyti bet kokius Darbų trūkumus, defektus ir (ar) netikslumus per Užsakovo ir (ar) Statinio statybos techninio prižiūrėtojo nustatytą protingą terminą. Šis Rangovo įsipareigojimas nepaneigia Rangovo pareigos mokėti Sutartyje numatytus delspinigius.
8.7. Rangovui nepašalinus trūkumų, defektų ir (ar) netikslumų per Užsakovo ir (ar) Statinio statybos techninio prižiūrėtojo nustatytą laiką, Užsakovas turi teisę be atskiro Rangovo įspėjimo pasitelkti trečiuosius asmenis nustatytiems trūkumams, defektams ir (ar) netikslumams pašalinti ir turėtomis išlaidomis sumažinti Rangovui pagal Sutartį mokėtinas sumas, bei reikalauti atlyginti kitus dėl to patirtus nuostolius, o Rangovas įsipareigoja atlyginti visus Užsakovo patirtus su trūkumų, defektų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus Darbus, kurie buvo atlikti ištaisius Darbų trūkumus, defektus ir (ar) netikslumus).
8.8. Rangovas garantuoja, jog Darbų perdavimo – priėmimo akto (-ų) pasirašymo metu Darbų rezultatas atitinka Sutartyje nustatytus reikalavimus, jis yra be trūkumų, defektų ir (ar) netikslumų, kurie panaikintų arba sumažintų Darbų rezultato vertę arba tinkamumą įprastam panaudojimui.

IX. GARANTIJOS
[bookmark: _Ref500758264]9.1. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. 
9.2. Užsakovui pareikalavus Rangovas garantinio laikotarpio metu privalo atlikti visus defektų, trūkumų, neatitikimų arba žalos ištaisymo darbus. Rangovas privalo savo sąskaita ir rizika atlikti darbus, jeigu tie darbai susiję su sutarties neatitinkančiomis medžiagomis, netinkama darbų kokybe arba bet kurio Rangovo įsipareigojimo pagal sutartį neįvykdymu.
9.3. Rangovas yra atsakingas už visus Darbų rezultato trūkumus, defektus, klaidas ir (ar) netikslumus nepriklausomai nuo to, ar jie buvo nurodyti Darbų perdavimo – priėmimo akte, ar ne (t. y. tiek už akivaizdžius, tiek už paslėptus trūkumus, defektus, neatitikimus), jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo ar Užsakovo arba jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.
9.4. Rangovas per nustatytą garantinį terminą savo sąskaita remontuoja ir (arba) pakeičia tinkama tą Darbų dalį, kuri neatlaiko eksploatacijos išbandymų ar kitokiu būdu pagrįstai Užsakovo nustatoma kaip neatitinkanti Sutarties sąlygų. Rangovas garantiniu laikotarpiu savo sąskaita per Užsakovo nustatytą terminą po Užsakovo raštiško pranešimo apie defektus ar trūkumus gavimo pradeda remontuoti ar keisti tinkama trūkumų turinčią Darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai (defektai) arba jų atitaisymas.
9.5. Jeigu Rangovas per nustatytą terminą nepradeda šalinti trūkumų, defektų, klaidų ir (ar) netikslumų arba nepašalina šių trūkumų, defektų, klaidų ir (ar) netikslumų per Užsakovo nurodytą terminą (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali Rangovo rizika ir sąskaita pats arba pasitelkdamas trečiuosius asmenis pašalinti trūkumus, defektus, klaidas ir (ar) netikslumus. Tokiu atveju Rangovas privalės atlyginti visus Užsakovo patirtus su trūkumų, defektų, klaidų ir (ar) netikslumų šalinimu susijusius nuostolius (įskaitant, bet neapsiribojant išlaidomis už papildomai sunaudotas medžiagas ir atliktus statybos darbus, kurie buvo atlikti ištaisius Darbų trūkumus, defektus, klaidas ir (ar) netikslumus).
9.6. Jei dėl Rangovo netinkamai atliktų darbų sugadinamas Užsakovo turtas ar pablogėja jo veikimas, Rangovas atlygina pagrįstas ir dokumentais patvirtintas pasekmių šalinimo išlaidas bei tiesioginius nuostolius. Netiesioginiai nuostoliai atlyginami tik jei jie buvo įrodyti ir pagrįsti. Rangovas turi teisę ginčyti nuostolių dydį ir pagrįstumą.
19.7. Užsakovas turi teisę, Rangovui nepašalinus trūkumų, defektų, klaidų ir (ar) netikslumų nurodytu terminu, apie tai raštu informuoti Valstybinę teritorijų planavimo ir statybos inspekciją prie Aplinkos ministerijos dėl Rangovo veiklos įvertinimo ir (ar) dokumento, suteikiančio Rangovui teisę vykdyti atitinkamus Darbus, galiojimo panaikinimo. 

X. UŽTIKRINIMAI IR DRAUDIMAI
10.1. Rangovas per 5 (penkias) darbo dienas nuo pirkimo sutarties pasirašymo privalo pateikti pirkimo sutarties įvykdymo užtikrinimą – Lietuvos Respublikoje ar užsienyje registruoto banko garantiją ar draudimo bendrovės laidavimą 10 (dešimt) procentų nuo visos pasiūlymo sumos (be PVM). Sutarties įvykdymo užtikrinimas turi būti besąlyginis ir neatšaukiamas ir turi galioti visą Sutarties galiojimo laikotarpį. 
10.2. Sutarties įvykdymo užtikrinimu garantuojama, kad užsakovui bus atlyginti nuostoliai, atsiradę paslaugų teikėjui dėl jo kaltės pažeidus sutartį ir (ar) ją nutraukus. paslaugų teikėjas, teikdamas pasiūlymą pirkimui ir vykdydamas sutartį, atsako ir už dėl gamintojo kaltės atsiradusius šios sutarties pažeidimus.
10.3. Jei paslaugų teikėjas nevykdo savo sutartinių įsipareigojimų ar vykdo juos netinkamai, užsakovas pareikalauja sumokėti sutarties 10.1 papunktyje numatyto dydžio baudą. Prieš pateikdamas reikalavimą sumokėti baudą, užsakovas įspėja apie tai paslaugų teikėją, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti. 
10.4. Jei reikalavimas pateikiamas dėl sutarties dalyko sudėtinės dalies, jame nurodoma konkreti sutarties dalyko sudėtinė dalis teikėjo pasiūlyme (sutarties 1 priedas) pateiktą paslaugų detalizavimą.
10.5. Netesybų sumokėjimas nepanaikina šalies teisės reikalauti, kad kita šalis kompensuotų jos patirtus tiesioginius nuostolius. Kiekviena iš šalių turi teisę gauti iš kitos šalies tiesioginių nuostolių, atsiradusių dėl kitos šalies netinkamo įsipareigojimų pagal sutartį vykdymo ar nevykdymo. Paslaugų teikėjas privalo kompensuoti užsakovo patirtus tiesioginius nuostolius, kurių nepadengia sutarties įvykdymo užtikrinimas.

XI. ŠALIŲ ATSAKOMYBĖ
11.1. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, moka Rangovui 0,02 % (dviejų šimtųjų procento) dydžio delspinigius nuo visos Darbų kainos už kiekvieną uždelstą dieną.
11.2. Rangovas, neužbaigęs Darbų Sutartyje numatytu laiku ir neįgijęs teisės į terminų pratęsimą, suteikia teisę Užsakovui reikalauti Sutarties 10.1. p. įtvirtinto prievolės įvykdymo užtikrinimo, taip pat moka Užsakovui 0,02 % (dviejų šimtųjų procento) dydžio delspinigius nuo nebaigtų Darbų kainos už kiekvieną pavėluotą dieną, kurie yra atskaitomi iš Rangovui mokėtinų sumų.
11.3. Rangovas atsako, kad subrangovai būtų tinkamai informuoti apie Sutartį, darbų vykdymo tvarką, sąlygas ir atsakomybę už Sutarties pažeidimus. Už subrangovų atliktų darbų kokybę bei kitų įsipareigojimų vykdymą Užsakovui pilnai atsako Rangovas.

XII. GINČŲ SPRENDIMAS
12.1. Bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar negaliojimu, sprendžiami Šalių derybose.
12.2. Jeigu Šalims nepavyksta taikiai išspręsti ginčų, nesutarimų ar reikalavimų derybų būdu per 30 (trisdešimt) kalendorinių dienų nuo pretenzijos išsiuntimo dienos, bet kuri Šalis turi teisę, iš anksto, bet ne vėliau kaip prieš 10 (dešimt) darbo dienų registruotu paštu informavusi kitą Šalį, dėl ginčo sprendimo kreiptis į teismą. Ginčus sprendžia teismas, vadovaujantis galiojančiais Lietuvos Respublikos teisės aktais.

XIII. SUTARTIES GALIOJIMAS IR NUTRAUKIMAS
13.1. Sutartis galioja iki pilno įsipareigojimų pagal šią Sutartį įvykdymo. Sutartis gali būti pakeista, papildyta ar nutraukta Šalių raštišku susitarimu.
13.2. Užsakovas turi teisę vienašališkai nutraukti Sutartį ir pareikalauti iš Rangovo atlyginti dėl to patirtus visus nuostolius šiais atvejais:
13.2.1. jeigu Rangovas, nepaisydamas Užsakovo raginimo, nepradeda vykdyti Darbų sutartu laiku arba dirba taip lėtai, kad baigti Darbus Sutartyje nustatytu laiku būtų tikrai neįmanoma;
13.2.2. jeigu Rangovas nesilaiko Sutarties sąlygų dėl Darbų kokybės, naudoja netinkamas medžiagas, gaminius ar kitus Darbų komponentus, prastai atlieka darbą, nepaiso Užsakovo nurodymų pašalinti trūkumus nustatytais terminais ar pažeidžia kitas Sutarties sąlygas ir dėl to Užsakovas turi pagrindo manyti, kad Rangovas nepajėgs užbaigti Darbų be trūkumų ar nuostolių Užsakovui;
13.3. Rangovas turi teisę vienašališkai nutraukti Sutartį ir pareikalauti iš Užsakovo atlyginti dėl to patirtus visus nuostolius, jei Užsakovas nevykdo arba netinkamai vykdo šia Sutartimi prisiimtus įsipareigojimus.

XIV. BAIGIAMOSIOS NUOSTATOS
14.1. Visa informacija, kurią Šalys sužinojo viena iš kitos derybų, Sutarties sudarymo ir jos vykdymo metu, yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos Šalies sutikimas. 
14.2. Šios Sutarties vykdymui ir aiškinimui taikoma Lietuvos Respublikos teisė.
14.3. Sutarties vykdymo metu iškilusių klausimų sprendimui bei dokumentų pasirašymui Šalys paskiria savo įgaliotus atstovus: 
Užsakovas: Aidas Rakauskas, tel. (0 528) 58307, el. paštas aidas.rakauskas@trakai.lt; 
Rangovas: ..............................., tel. ......................... .
14.4. Visi Šalių tarpusavio pranešimai ir kita korespondencija laikomi tinkamai įteiktais kitai Šaliai, jeigu jie perduoti Šalių atstovams pasirašytinai, siunčiami registruotu laišku, faksimilinio ryšio priemonėmis Sutartyje nurodytais adresais ir fakso numeriais. Visi pranešimai laikomi gauti tuomet, kai kita Sutarties Šalis gauna laišką ar faksą.
14.5. Sutartis sudaryta 2 (dviem) vienodos teisinės galios egzemplioriais, po vieną kiekvienai Šaliai.
14.6. Visi Sutarties Priedai, pakeitimai ar papildymai yra neatskiriama šios Sutarties dalis ir kartu sudaro vientisą Sutartį. 
14.7. Sutarties Priedai:
14.7.1. Sutarties priedas Nr. 1 – Rangovo pasiūlymo su kaina (įkainiais) forma.
14.7.2. Sutarties priedas Nr. 2 – Darbų užsakymas.
14.7.3. Sutarties priedas Nr. 3 – Darbų priėmimo-perdavimo aktas.

XV. ŠALIŲ REKVIZITAI IR PARAŠAI:
	Užsakovas:
	Rangovas:

	Trakų rajono savivaldybės administracija
	Uždaroji akcinė bendrovė „..........................“

	Juridinio asmens kodas 181626536
	

	PVM mokėtojo kodas – ne PVM mokėtojas
	

	Vytauto g. 33,  LT-21106 Trakai
	

	Duomenys apie bendrovę kaupiami ir saugomi Lietuvos Respublikos Juridinių asmenų registre
	

	Tel. (0 528) 58300
	

	El. paštas: direktorius@trakai.lt 
	

	A. s. LT53 4010 0427 0015 9425
	

	AB Luminor bankas, banko kodas 40100
	

	
	

	Užsakovo vardu:
	Rangovo vardu:

	
	

	____________________________
	____________________________ 

	
	

	Direktorė Dovilė Daudaitė
	Direktorius









                                                                                                           


Sutarties priedas Nr. 1

RANGOVO PASIŪLYMAS SU KAINA IR DARBŲ KIEKIŲ ŽINIARAŠTIS
























Sutarties priedas Nr. 2

DARBŲ UŽSAKYMAS Nr. ....
202  _-__-__

Pagal 20____  -__  -__   Sporto aikštynų granuliuotos gumos dangos remonto darbų pirkimo sutartį Nr. ...........................

Užsakovas – Trakų rajono savivaldybės administracija.
Rangovas – ...................................

Užsakomi darbai ir preliminarūs jų kiekiai:
1._______________________________________________________________________
2._______________________________________________________________________
3._______________________________________________________________________
4._______________________________________________________________________
5._______________________________________________________________________


Užsakovo atstovas _________________	_________

Data














Sutarties priedas Nr. 3

DARBŲ PRIĖMIMO-PERDAVIMO AKTAS

Pagal 20_____ -__ -__  Sporto aikštynų granuliuotos gumos dangos remonto darbų pirkimo sutartį Nr. ...........................

Trakai 
20____ m. ............................... ... d.

1. Rangovas perduoda Užsakovui atliktus Darbus – ............................................................................ ...................................................................................................................., 
o Užsakovas šiuos Darbus priima. 
2. Darbai atlikti pagal Užsakovo 20_____ -__ -__  Užsakymą Nr. .....
3. Darbų atlikimo vieta – ............................................
4. Užsakovas Rangovui pretenzijų dėl atliktų darbų kokybės neturi.
5. Šis aktas sudarytas dviem egzemplioriais, kurie abu turi vienodą juridinę galią. Vienas egzempliorius pateikiamas Užsakovui, kitas lieka Rangovui. 
6. Nuo šio akto pasirašymo dienos atliktiems Darbams įsigalioja Rangovo suteikiama garantija.


Užsakovo atstovas _________________________	

Parašas:__________________                Data


Rangovo atstovas_________________________

Parašas:__________________                Data






